Държавен вестник, бр. 49, 2013 г., стр. 25

БРОЙ  49	
Д Ъ Р Ж А В Е Н  В Е С Т Н И К 	
СТР.  25  
Раздел VІІ
Връзки с обществеността и протокол
Чл. 22. Връзките с обществеността и про-
токолната дейност на комисията и нейната 
администрация се осъществяват от звено на 
пряко подчинение на председателя, което: 
1. организира връзките на членовете на 
комисията и служителите от нейната админи-
страция със средствата за масово осведомяване; 
2. предоставя информация за дейността на 
комисията чрез средствата за масово осведо-
мяване; 
3. организира публични прояви, свързани с 
дейността на комисията – брифинги, прескон-
ференции, срещи и семинари;
4. анализира публикациите в медиите във 
връзка с дейността на комисията и информи-
ра ежедневно председателя и членовете на 
комисията;
5. организира изготвянето и публикуването 
на материали на комисията; 
6. организира участието на членове на ко-
мисията или нейни служители в международни 
форуми и в съвместни програми и проекти за 
обучение в страната и в чужбина и задграничните 
командировки на служителите на комисията; 
7. организира извършването на преводи на 
материали във връзка с дейността на комисията;
8. осъществява протоколната дейност на 
комисията и нейната администрация в страната 
и в чужбина и осигурява цялостната логистика 
по провежданите семинари, работни срещи и 
други мероприятия;
9. подготвя и изпраща протоколна корес-
понденция.
Раздел VІІІ
Обща администрация
Чл. 23. (1) Общата администрация подпо-
мага технически дейността на комисията и на 
специализираната администрация. 
(2) Общата администрация е организирана 
в дирекция „Административно-правно и ин-
формационно обслужване“ и дирекция „Фи-
нансово-стопански дейности и управление на 
собствеността“.
Чл. 24. Дирекция „Административно-правно 
и информационно обслужване“: 
1. организира деловодната дейност към ко-
мисията, като приема, регистрира и предоставя 
входящата служебна кореспонденция на адре-
сатите, извежда и изпраща по предназначение 
изходящата кореспонденция; 
2. организира и осъществява контрол на 
деловодната обработка и движението на вхо-
дящата, изходящата и вътрешната кореспон-
денция, с изключение на кореспонденцията в 
регистратурата за класифицирана информация; 
3. води и съхранява регистър на издадените 
от комисията и нейните органи индивидуални 
административни актове; 
4. води и поддържа картотека на кореспон-
дентите в комисията; 
5. извършва деловодно обслужване на чле-
новете на комисията и служителите от нейната 
администрация; 
6. извършва заверка на преписи от актовете, 
издадени от комисията и председателя; 
7. систематизира документите за текущо 
съхраняване;
8. обработва, съхранява и организира из-
ползването на архивния фонд на комисията;
9. извършва справки и изготвя заверени 
копия на документите, които се съхраняват в 
деловодния и учрежденския архив;
10. организира извършването на експертиза 
за ценността на документите, които се съх-
раняват в учрежденския архив, и организира 
предаването им в Централния държавен архив;
11. разработва проекти на правила за дело-
водната дейност, документооборота и архивната 
дейност на комисията;
12. осигурява изготвянето на протоколите и 
решенията от заседанията на комисията;
13. осъществява процесуално представи-
телство на юридическото лице Комисия за 
отнемане на незаконно придобито имущество;
14. оказва съдействие по правни въпроси, 
като изготвя становища и справки;
15. изготвя проекти и съгласува за законо-
съобразност проектите на административни 
актове, издавани от председателя и главния 
секретар, с изключение на актовете, изготвяни 
от специализираната администрация при упраж-
няване на функционалната є компетентност;
16. изготвя отговори по постъпили сигнали 
от физически и юридически лица;
17. изготвя официални писма от името на 
председателя до държавни и общински органи; 
18. изготвя проекти на решения за предос-
тавяне или за отказ от предоставяне на достъп 
до обществена информация по Закона за достъп 
до обществена информация;
19. участва в работни групи във връзка с 
изготвянето, изменението и допълнението на 
вътрешни актове; 
20. изготвя и съгласува за законосъобразност 
проекти на договори и споразумения, по които 
комисията е страна; 
21. съгласува за законосъобразност проектите 
на актове, свързани с възникването, изменението 
и прекратяването на служебните и трудовите 
правоотношения; 
22. дава становища относно правните осно-
вания за налагане на дисциплинарни наказания 
на служителите и за търсене на имуществена 
отговорност от виновните длъжностни лица;
23. планира обществените поръчки и изготвя 
график за провеждането им;
24. подготвя и провежда процедурите за 
възлагане на обществените поръчки;
25. осъществява контрол върху изпълнението 
на договорите;